*Second Conditional*

Kedves tanulók, a mai lecke témája a **Second Conditional – azaz a feltételes mondatok második fajtája.** Biztos emlékeztek még azokra az összetett mondatokra, amelyeket iskolában tanultunk. Valami hasonlót fogunk most begyakorolni, csak kicsit másképp. Ezek a mondatok feltételezést fejeznek ki. *Mi lenne, ha ….?*

Például:

Ha tudnám a választ, megmondanám.

If I knew the answer, I would tell you.

Minden mondatban megtalálható az ***if***, ami magyarul azt jelenti – ***ha***.

A mondatnak abban a felében, amelyikben az ***if*** szó szerepel, ***múlt időt*** használunk. A mondat másik felében ***feltételes jelen időt*** használunk.

***Amit a múlt időről tudni kell:***

Az igét múlt időben az ***–ed*** végződés segítségével tesszük:

play – played carry – carried live – lived

Vannak rendhagyó igék, azoknak a múlt ideje speciális: pl. go – went, buy – bought.

Ezért kértem, hogy ismételjétek át a rendhagyó igéket. Ezeket tanultátok meg az előző alkalommal, írtam hozzá 3 újat, azokat is keressétek ki szótárban.

Ezzel a tananyaggal kapcsolatosan a második oszloppal fogunk dolgozni.

|  |  |  |  |
| --- | --- | --- | --- |
| **Infinitive** | **Past simple** | **Past participle** | **magyar** |
| be | was / were | been | lenni |
| get | got | got | kapni |
| have | had | had | birtokolni / van |
| buy | bought | bought | venni |
| win | won | won | nyerni |
| speak | spoke | spoken | beszélni |
| come | came | come | jönni |
| go | went | gone | menni |
| lose | lost | lost | elveszteni |
| eat | ate | eaten | enni |
| **feel** | **felt** | **felt** |  |
| **send** | **sent** | **sent** |  |
| **tell** | **told** | **told** |  |

***Amit a feltételes jelen időről tudni kell:***

A ***would*** segítíségével alkotjuk meg.

Pl. play – játszani – I would play. – Játszanék.

go – menni - I would go. – Mennék.

**Lássunk is néhány példát:** - a mondatokba a zárójelben szereplő igéket kell behelyettesíteni a megfelelő alakban.

Az első négy mondatban az ***if*** a mondat elején szerepel, ezért az első helyre az első szót írjuk múlt időben. A második helyre a második szó kerül a would-dal együtt.

1. **If** I had my tongue pierced, my parents would be very angry. (have / be)
2. **If** I dyed my hair orange, I would do it in the summer holidays. (dye / do)
3. **If** my friends dared me to steal something, I wouldn’t do it. (dare / not do)

*A tagadásnál oda kell figyelni.*

1. **If** you shaved your head in winter, you would feel cold. (shave / feel)

Az következő négy mondatban az ***if*** a második mondat elején szerepel, ezért az első helyre az első szót írjuk would-dal együtt. A második helyre a második szó kerül a múlt időben.

1. My parents wouldn’t mind **if** I dyed my hair orange. (not mind / dye)

*A tagadásnál oda kell figyelni.*

1. I wouldn’t have a tattoo **if** someone dared me to do it. (not have / dare)
2. The head teacher would send you home **if** you painted your face red and white. (send / paint)
3. I wouldn’t tell my parents **if** I decided to have a tattoo. (not tell / decide)

A következő linket megnyitva át tudjátok gyakorolni az igék behelyettesítését. Szükséges lesz hozzá a rendhagyó igék táblázata is. Jó munkát.

<https://www.perfect-english-grammar.com/second-conditional-exercise-1.html>